title: http://risaleoku.com/oku/ossualar/279
article: Íايكنجى باب|@
  Ğ(براهينِ توحيديهيه دائردر.)|@
  * دنيايه ايمان ايچون گوندريلن و بتون كائناتده فكرًا سياحت ايدن و هر شيدن خالقنى صوران و هر يرده ربّنى آرايان و حقّ اليقين درجهسنده إلٰهنى وجوبِ وجود نقطهسنده بولان دنيا مسافرى، كندى عقلنه ديدى كه: گل، واجب الوجود خالقمزڭ وحدت برهانلرينى تماشا ايچون ينه برابر بر سياحته گيدهجگز.|@
  * برابر گيتديلر. برنجى منزلده گورديلر كه: كائناتى إستيلا ايدن درت حقيقتِ قدسيه، وحدتى بداهت درجهسنده إستلزام ايدوب ايسترلر.|@
  Ï برنجى حقيقت: "الوهيتِ مطلقه"در.|@
  * أوت نوعِ بشرڭ هر طائفهسى برر نوع عبادت ايله فطرى گبى مشغول اولماسى و سائر ذىحياتڭ، بلكه جماداتڭ دخى فطرى خدمتلرى برر نوع عبادت حكمنده بولونماسى و كائناتده مادّى و معنوى بتون نعمتلرڭ و إحسانلرڭ هر برى، بر معبوديت طرفندن، حمد و عبادتى ياپديران پرستشه و شكره برر وسيله اولمالرى و وحى و إلهاملر گبى بتون ترشّحاتِ غيبيه و تظاهراتِ معنويهنڭ بر تك إلٰهڭ معبوديتنى إعلان ايتمهلرى· ألبته و بداهتله بر الوهيتِ مطلقهنڭ تحقّقنى و حكمفرما اولديغنى إثبات ايدرلر. مادام بويله بر الوهيت حقيقتى وار، ألبته إشتراكى قبول ايدهمز. چونكه الوهيته يعنى معبوديته قارشى شكر و عبادتله مقابله ايدنلر، كائنات آغاجنڭ أڭ نهايتلرنده بولونان ذىشعور ميوهلريدر و باشقهلرڭ او ذىشعورلرى ممنون و منّتدار ايدوب يوزلرينى كنديلرينه چويرمهسى و گورونمديگندن چابوق اونوتديريلابيلن حقيقى معبودلرينى اونلره اونوتديرماسى، الوهيتڭ ماهيتنه و قدسى مقصدلرينه اويله بر ضدّيتدر كه، هيچ بر جهتله مساعده ايتمز. قرآنڭ چوق تكرار ايله و شدّتله شركى ردّ و مشركلرى جهنّم ايله تهديد ايتمهسى، بو جهتدندر.|@
  Ğ(براهينِ توحيديهيه دائردر.)|@
  * دنيايه ايمان ايچون گوندريلن و بتون كائناتده فكرًا سياحت ايدن و هر شيدن خالقنى صوران و هر يرده ربّنى آرايان و حقّ اليقين درجهسنده إلٰهنى وجوبِ وجود نقطهسنده بولان دنيا مسافرى، كندى عقلنه ديدى كه: گل، واجب الوجود خالقمزڭ وحدت برهانلرينى تماشا ايچون ينه برابر بر سياحته گيدهجگز.|@
  * برابر گيتديلر. برنجى منزلده گورديلر كه: كائناتى إستيلا ايدن درت حقيقتِ قدسيه، وحدتى بداهت درجهسنده إستلزام ايدوب ايسترلر.|@
  Ï برنجى حقيقت: "الوهيتِ مطلقه"در.|@
  * أوت نوعِ بشرڭ هر طائفهسى برر نوع عبادت ايله فطرى گبى مشغول اولماسى و سائر ذىحياتڭ، بلكه جماداتڭ دخى فطرى خدمتلرى برر نوع عبادت حكمنده بولونماسى و كائناتده مادّى و معنوى بتون نعمتلرڭ و إحسانلرڭ هر برى، بر معبوديت طرفندن، حمد و عبادتى ياپديران پرستشه و شكره برر وسيله اولمالرى و وحى و إلهاملر گبى بتون ترشّحاتِ غيبيه و تظاهراتِ معنويهنڭ بر تك إلٰهڭ معبوديتنى إعلان ايتمهلرى· ألبته و بداهتله بر الوهيتِ مطلقهنڭ تحقّقنى و حكمفرما اولديغنى إثبات ايدرلر. مادام بويله بر الوهيت حقيقتى وار، ألبته إشتراكى قبول ايدهمز. چونكه الوهيته يعنى معبوديته قارشى شكر و عبادتله مقابله ايدنلر، كائنات آغاجنڭ أڭ نهايتلرنده بولونان ذىشعور ميوهلريدر و باشقهلرڭ او ذىشعورلرى ممنون و منّتدار ايدوب يوزلرينى كنديلرينه چويرمهسى و گورونمديگندن چابوق اونوتديريلابيلن حقيقى معبودلرينى اونلره اونوتديرماسى، الوهيتڭ ماهيتنه و قدسى مقصدلرينه اويله بر ضدّيتدر كه، هيچ بر جهتله مساعده ايتمز. قرآنڭ چوق تكرار ايله و شدّتله شركى ردّ و مشركلرى جهنّم ايله تهديد ايتمهسى، بو جهتدندر.|@